section_heading: Engleska monarhija
paragraph_text: Kad je Henry Tudor stupio na prijestolje kao Henrik VII., neutralizirao je preostale jorkističke snage, između ostalog i tako što se oženio Elizabetom od Yorka, prvom u jorkističkoj crti nasljeđivanja. Zahvaljujući svojoj vještini i sposobnosti, Henrik je povratio vrhovnu vlast u zemlji i tako okončao sukobe s plemstvom, s kojim su se raniji vladari morali nositi.<ref>Cannon and Griffiths, str. 295; Fraser, str. 168–176. Vladavina drugog tudorskog monarha, Henrika VIII., donijela je velike političke promjene. Vjerski sukobi s rimskim papom završili su se tako što je Henrik svoje kraljevstvo izdvojio iz Rimokatoličke crkve i uspostavio zasebnu Crkvu Engleske, odnosno Anglikansku crkvu.<ref>Fraser, str. 179–189.